Llanrwst - Wicipedia

# Llanrwst

### Oddi wrth Wicipedia, y gwyddoniadur rhydd.

Llanrwst Conwy

Y Bont Fawr, Llanrwst
Ty Hwnt i'r Bont, Llanrwst

Mae Llanrwst yn dref fechan ar lan ddwyreiniol Afon Conwy yn Sir Conwy, tri chwarter y ffordd i fyny Dyffryn Conwy ar lôn yr A470, yng ngogledd Cymru. Mae Rheilffordd Dyffryn Conwy yn cysylltu'r dref â Llandudno yn y gogledd a Blaenau Ffestiniog yn y de. Tyfodd y dref o gwmpas y diwydiant gwlân ac roedd y dref yn adnabyddus am ei brethyn. Roedd gwneud telynnau yn ddiwydiant poblogaidd yno hefyd ac roedd galw mawr am gynnyrch gwneuthurwyr telynnau Llanrwst ledled Cymru. Erbyn heddiw twristiaeth yw'r prif ddiwydiant ynghyd ag amaethyddiaeth. Lleolir Gwasg Carreg Gwalch, un o gyhoeddwyr llai mwyaf llwyddianus Cymru, yn y dref.

## [golygu] Hanes

Codwyd Y Bont Fawr dros Afon Conwy yn 1636. Y pensaer oedd Inigo Jones, yn ôl traddodiad. Yr ochr draw i'r bont mae plasdy hardd Tu Hwnt i'r Bont.

## [golygu] Yr Eglwys

Adeiladwyd yr eglwys, sy'n gysegredig i Sant Crwst, yn 1170, ond mae'r safle'n hŷn na hynny. Yn yr eglwys mae Capel Gwydir ac yno ceir gweld beddrod Llywelyn Fawr, Tywysog Gwynedd, a symudwyd yno o Abaty Aberconwy. Yno hefyd mae beddrod cerfiedig sy'n coffháu Hywel Coetmor.

## [golygu] Enwogion

- William Salesbury - cyfieithydd y Beibl, treuliodd ei lencyndod ym Mhlas Isa
- Inigo Jones - pensaer enwog
- Robert Williams (Trebor Mai) - un o englynwyr gorau'r 19eg ganrif, a dreuliodd ran helaeth ei oes yn y dref
- John Lloyd Williams (1854 - 1945) - cerddor a botanegydd, a aned ym Mhlas Isa
- Y Cyrff - band roc Cymraeg dylanwadol o'r 1980au

## [golygu] Eisteddfod Genedlaethol

Cynhaliwyd Eisteddfod Genedlaethol yn Llanrwst ym 1951 a 1989. Am wybodaeth bellach gweler:

- Eisteddfod Genedlaethol Cymru Llanrwst 1951
- Eisteddfod Genedlaethol Cymru Llanrwst 1989

Wedi dod o "http://cy.wikipedia.org../../../l/l/a/Llanrwst.html"

Categorïau: Trefi Conwy | Dyffryn Conwy

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Svenska